CELEX: 32012R0597
Language: hu
Date: 2012-07-05 00:00:00
Title: A Bizottság 597/2012/EU végrehajtási rendelete ( 2012. július 5. ) az 540/2011/EU végrehajtási rendeletnek az alumínium-ammónium-szulfát, a zsírsavak desztillációs maradéka, az állati vagy növényi eredetű szagriasztók/halolaj és a karbamid hatóanyagok jóváhagyási feltételei tekintetében történő módosításáról  EGT-vonatkozású szöveg

6.7.2012   
            
            
               HU
            
            
               Az Európai Unió Hivatalos Lapja
            
            
               L 176/54
            
         A BIZOTTSÁG 597/2012/EU VÉGREHAJTÁSI RENDELETE
   (2012. július 5.)
   az 540/2011/EU végrehajtási rendeletnek az alumínium-ammónium-szulfát, a zsírsavak desztillációs maradéka, az állati vagy növényi eredetű szagriasztók/halolaj és a karbamid hatóanyagok jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelv hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:
   
               (1)
            
            
               Az alumínium-ammónium-szulfát, a zsírsavak desztillációs maradéka, az állati vagy növényi eredetű szagriasztók/halolaj és a karbamid hatóanyagokat a 2008/127/EK bizottsági irányelvvel (2) felvették a 91/414/EGK tanácsi irányelv (3) I. mellékletébe a 91/414/EGK tanácsi irányelv 8. cikkének (2) bekezdésében említett munkaprogram negyedik szakaszának végrehajtására vonatkozó további részletes szabályok megállapításáról szóló, 2004. december 3-i 2229/2004/EK bizottsági rendelet (4) 24b. cikkében előírt eljárásnak megfelelően. Mióta a 91/414/EGK irányelvet felváltotta az 1107/2009/EK rendelet, ezek az anyagok az említett rendelet értelmében jóváhagyott hatóanyagoknak tekintendők, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében szerepelnek.
            
         
               (2)
            
            
               Az Európai Élelmiszerbiztonsági Hatóság (a továbbiakban: Hatóság) a 2229/2004/EK rendelet 25a. cikkének megfelelően benyújtotta a Bizottságnak az alumínium-ammónium-szulfátról (6) (2011. december 6.), a zsírsavak desztillációs maradékáról (7), az állati vagy növényi eredetű szagriasztókról/halolajról (8), illetve a karbamidról (9) (2011. december 16.) szóló vizsgálati jelentések tervezeteiről alkotott véleményét. A vizsgálati jelentések tervezetét és a Hatóság következtetéseit a Bizottság a tagállamokkal az Élelmiszerlánc- és Állategészségügyi Állandó Bizottság keretében újból áttekintette, és 2012. június 1-jén az alumínium-ammónium-szulfátra, a zsírsavak desztillációs maradékára, az állati vagy növényi eredetű szagriasztókra/halolajra, illetve a karbamidra vonatkozó bizottsági vizsgálati jelentések formájában véglegesítette.
            
         
               (3)
            
            
               A Hatóság eljuttatta az alumínium-ammónium-szulfátról, a zsírsavak desztillációs maradékáról, az állati vagy növényi eredetű szagriasztókról/halolajról és a karbamidról szóló véleményét a bejelentőknek, és a Bizottság felkérte őket, hogy nyújtsák be észrevételeiket a vizsgálati jelentésekkel kapcsolatban.
            
         
               (4)
            
            
               Megerősítést nyert, hogy az alumínium-ammónium-szulfát, a zsírsavak desztillációs maradéka, az állati vagy növényi eredetű szagriasztók/halolaj és a karbamid hatóanyagokat az 1107/2009/EK rendelet szerint jóváhagyott hatóanyagoknak kell tekinteni.
            
         
               (5)
            
            
               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében módosítani kell az alumínium-ammónium-szulfát, a zsírsavak desztillációs maradéka, az állati vagy növényi eredetű szagriasztók/halolaj és a karbamid jóváhagyási feltételeit. Különösen e hatóanyagokkal kapcsolatos további megerősítő információk bekérése indokolt. Ugyanakkor bizonyos technikai módosításokra is szükség van: „az állati vagy növényi eredetű szagriasztók/halolaj” hatóanyag-elnevezést a „halolaj” elnevezéssel kell felváltani. Az 540/2011/EU végrehajtási rendelet mellékletét ezért ennek megfelelően módosítani kell.
            
         
               (6)
            
            
               E rendelet alkalmazását megelőzően megfelelő időt kell biztosítani arra, hogy a tagállamok, a bejelentők és a növényvédő szerek engedélyeinek jogosultjai felkészülhessenek a hatóanyagok jóváhagyási feltételeinek módosításából fakadó követelmények teljesítésére.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. november 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
      (2)  HL L 344., 2008.12.20., 89. o.
   
      (3)  HL L 230., 1991.8.19., 1. o.
   
      (4)  HL L 379., 2004.12.24., 13. o.
   
      (5)  HL L 153., 2011.6.11., 1. o.
   
      (6)  Conclusion on the peer review of the pesticide risk assessment of the active substance aluminium ammonium sulfate (Az alumínium-ammónium-szulfát hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(3):2491. Online a következő weboldalon érhető el: www.efsa.europa.eu/efsajournal.htm
   
      (7)  Conclusion on the peer review of the pesticide risk assessment of the active substance fat distillation residues (A zsírsavak desztillációs maradéka hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(2):2519. Online a következő weboldalon érhető el: www.efsa.europa.eu/efsajournal.htm
   
      (8)  Conclusion on the peer review of the pesticide risk assessment of the active substance fish oil (A halolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(2):2546. Online a következő weboldalon érhető el: www.efsa.europa.eu/efsajournal.htm
   
      (9)  Conclusion on the peer review of the pesticide risk assessment of the active substance urea (A karbamid hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(1):2523. Online a következő weboldalon érhető el: www.efsa.europa.eu/efsajournal.htm
   
      MELLÉKLET
      Az 540/2011/EU végrehajtási rendelet mellékletének A. része az alábbiak szerint módosul:
      
                  1.
               
               
                  Az alumínium-ammónium-szulfát hatóanyagra vonatkozó 219. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (1)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „219
                           
                           
                              Alumínium-ammónium-szulfát
                              CAS-szám: 7784-26-1 (dodekahidrát), 7784-25-0 (vízmentes)
                              CIPAC-szám: 840
                           
                           
                              alumínium-ammónium-szulfát
                           
                           
                              ≥ 960 g/kg (dodekahidrátként kifejezve)
                              ≥ 502 g/kg (vízmentes)
                           
                           
                              2009. szeptember 1.
                           
                           
                              2019. augusztus 31.
                           
                           
                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, az alumínium-ammónium-szulfátról szóló vizsgálati jelentésben (SANCO/2985/2008) és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              A bejelentő megerősítő információkat nyújt be az alábbiakról:
                              
                                          a)
                                       
                                       
                                          az alumínium-ammónium-szulfát átalakulási/bomlási termékeinek a környezetre gyakorolt hatása;
                                       
                                    
                                          b)
                                       
                                       
                                          a gerinceseken kívüli nem célzott szárazföldi élőlényekre és a vízi élőlényekre gyakorolt kockázat.
                                       
                                    Ezeket az információkat 2016. január 1-jéig el kell juttatni a tagállamokhoz, a Bizottsághoz és a Hatósághoz.”
                           
                        
            
                  2.
               
               
                  A zsírsavak desztillációs maradéka hatóanyagra vonatkozó 229. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (2)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „229
                           
                           
                              Zsírsavak desztillációs maradéka
                              CAS-szám: nincs
                              CIPAC-szám: 915
                           
                           
                              Nincs adat
                           
                           
                              ≥ 40 % széthasadt zsírsavak
                              releváns szennyeződés: nikkel, maximum 200 mg/kg
                           
                           
                              2009. szeptember 1.
                           
                           
                              2019. augusztus 31.
                           
                           
                              A.   RÉSZ
                              Kizárólag riasztószerként engedélyezhető. Az állati eredetű zsírsavak desztillációs maradékának meg kell felelnie az 1069/2009/EK rendeletnek és a 142/2011/EU bizottsági rendeletnek (HL L 54., 2011.2.26., 1. o.).
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a zsírsavak desztillációs maradékáról szóló módosított vizsgálati jelentésben (SANCO/2610/2008) és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              A bejelentő megerősítő információkat nyújt be a műszaki minőségű anyag specifikációjáról, valamint a szennyeződések és a toxikológiai szempontból aggályos szennyező anyagok felső határértékeinek elemzéséről. Ezeket az információkat 2013. május 1-jéig el kell juttatni a tagállamokhoz, a Bizottsághoz és a Hatósághoz.”
                           
                        
            
                  3.
               
               
                  Az állati vagy növényi eredetű szagriasztók/halolaj hatóanyagra vonatkozó 248. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (3)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „248
                           
                           
                              halolaj
                              CAS-szám: 100085-40-3
                              CIPAC-szám: 918
                           
                           
                              halolaj
                           
                           
                              ≥ 99 %
                              releváns szennyeződés:
                              
                                           
                                       
                                       
                                          Dioxin, maximum 6 pg/kg a takarmányban
                                       
                                    
                                           
                                       
                                       
                                          Higany, maximum 0,5 mg/kg a hal és egyéb tengeri állatok feldolgozásából származó takarmányban
                                       
                                    
                                           
                                       
                                       
                                          Kadmium, maximum 2 mg/kg az állati eredetű takarmányban, a kedvtelésből tartott állatok takarmányának kivételével
                                       
                                    
                                           
                                       
                                       
                                          Ólom, maximum 10 mg/kg
                                       
                                    
                                           
                                       
                                       
                                          Poliklórozott bifenilek, maximum 5 mg/kg.
                                       
                                    
                           
                              2009. szeptember 1.
                           
                           
                              2019. augusztus 31.
                           
                           
                              A.   RÉSZ
                              Kizárólag riasztószerként engedélyezhető. A halolajnak meg kell felelnie az 1069/2009/EK és a 142/2011/EU rendeletnek.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a halolajról szóló vizsgálati jelentésben (SANCO/2629/2008) és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              A bejelentő megerősítő információkat nyújt be a műszaki minőségű anyag specifikációjáról, valamint a szennyeződések és a toxikológiai szempontból aggályos szennyező anyagok felső határértékeinek elemzéséről. Ezeket az információkat 2013. május 1-jéig el kell juttatni a tagállamokhoz, a Bizottsághoz és a Hatósághoz.”
                           
                        
            
                  4.
               
               
                  A karbamidra vonatkozó 257. sor helyébe a következő lép:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (4)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „257
                           
                           
                              Karbamid
                              CAS-szám: 57-13-6
                              CIPAC-szám: 913
                           
                           
                              karbamid
                           
                           
                              ≥ 98 %(m/m)
                           
                           
                              2009. szeptember 1.
                           
                           
                              2019. augusztus 31.
                           
                           
                              A.   RÉSZ
                              Kizárólag csalogatószerként és gombaölő szerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a karbamidról szóló vizsgálati jelentésben (SANCO/2637/2008) és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.
                              A bejelentő megerősítő információkat nyújt be az alábbiakról:
                              
                                          a)
                                       
                                       
                                          a karbamid és a biuretszennyeződés elemzési módszere;
                                       
                                    
                                          b)
                                       
                                       
                                          a szert kezelőkre, más dolgozókra és az arra járókra jelentett kockázat.
                                       
                                    Az a), illetve a b) pont szerinti információkat 2013. május 1-jéig, illetve 2016. január 1-jéig el kell juttatni a tagállamokhoz, a Bizottsághoz és a Hatósághoz.”
                           
                        
            
         (1)  A hatóanyagok pontos azonosítása és részletes specifikációja a vonatkozó vizsgálati jelentésekben található.
      
         (2)  A hatóanyagok pontos azonosítása és részletes specifikációja a vonatkozó vizsgálati jelentésekben található.
      
         (3)  A hatóanyagok pontos azonosítása és részletes specifikációja a vonatkozó vizsgálati jelentésekben található.
      
         (4)  A hatóanyagok pontos azonosítása és részletes specifikációja a vonatkozó vizsgálati jelentésekben található.